CELEX: 32012R0760
Language: lv
Date: 2012-08-21 00:00:00
Title: Komisijas Īstenošanas regula (ES) Nr. 760/2012 ( 2012. gada 21. augusts ), ar ko groza Regulu (EK) Nr. 595/2004 attiecībā uz dalībvalstu veiktās kontroles intensitāti piena kvotu sistēmas satvarā

22.8.2012   
            
            
               LV
            
            
               Eiropas Savienības Oficiālais Vēstnesis
            
            
               L 226/1
            
         KOMISIJAS ĪSTENOŠANAS REGULA (ES) Nr. 760/2012
   (2012. gada 21. augusts),
   ar ko groza Regulu (EK) Nr. 595/2004 attiecībā uz dalībvalstu veiktās kontroles intensitāti piena kvotu sistēmas satvarā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 85. pantu saistībā ar tās 4. pantu,
   tā kā:
   
               (1)
            
            
               Komisijas 2004. gada 30. marta Regulas (EK) Nr. 595/2004, ar kuru paredz sīki izstrādātus noteikumus par to, kā piemērojama Padomes Regula (EK) Nr. 1788/2003, ar ko nosaka maksājumu piena un piena produktu nozarē (2), 22. pantā ir noteikts, cik bieži dalībvalstīm jākontrolē piens, kas piegādāts kvotu sistēmas satvarā. Ja kopējās pielāgotās piegādes ir bijušas mazākas par 95 % no valsts kvotas daļas katrā no trim iepriekšējiem 12 mēnešu periodiem, šo piegāžu kontroles intensitāti [biežumu] var samazināt no 2 % uz 1 % no ražotāju skaita un no 40 % uz 20 % no piena daudzuma, kas deklarēts pēc pielāgošanas.
            
         
               (2)
            
            
               Šīs kontroles administratīvā ziņā ir diezgan sarežģītas un būtu jāvienkāršo.
            
         
               (3)
            
            
               Dalībvalstis gadu gaitā ir uzkrājušas pieredzi šo kontroļu veikšanā un tagad izmanto vispārīgu kontroles plānu, pamatojoties uz riska analīzi.
            
         
               (4)
            
            
               Rezultāti Komisijas veiktajās revīzijās dalībvalstīs liecina par to, ka gandrīz nevienā gadījumā korekcijas nebija vajadzīgas.
            
         
               (5)
            
            
               Atbilstīgi Regulas (EK) Nr. 1234/2007 IX pielikumam piena kvotu sistēma beidzas 2015. gadā.
            
         
               (6)
            
            
               Tāpēc ir pamats noteikt tādu piegāžu kontroļu intensitāti, kuram atbilstoši visās dalībvalstīs kontrolē 1 % ražotāju un 20 % no piena daudzuma, kas deklarēts pēc pielāgošanas, un divkāršot kontroļu skaitu tādā gadījumā, ja konstatēti būtiski pārkāpumi vai neatbilstības.
            
         
               (7)
            
            
               Tāpēc Regula (EK) Nr. 595/2004 būtu attiecīgi jāgroza.
            
         
               (8)
            
            
               Ierosināto grozījumu nolūks ir samazināt kontroļu intensitāti un atvieglināt dalībvalstīm administratīvo slogu; tāpēc tie būtu jāpiemēro attiecībā uz pašreizējo 12 mēnešu periodu, kas sākās 2012. gada 1. aprīlī. Tādēļ šo regulu vajadzētu piemērot no minētā datuma.
            
         
               (9)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 595/2004 groza šādi:
   
               1)
            
            
               regulas 19. panta 3. punktu aizstāj ar šādu:
               “3.   Kontroles uzskata par pabeigtām tad, kad ir pieejams pārbaudes ziņojums par kontrolēm.
               Visus pārbaužu ziņojumus pabeidz ne vēlāk kā 18 mēnešus pēc attiecīgā 12 mēnešu perioda beigām.
               Ja tomēr 20. pantā noteiktās kontroles apvieno ar citām kontrolēm, tad ievēro citām kontrolēm noteikto termiņu un attiecīgo pārbaužu ziņojumu izstrādi.”;
            
         
               2)
            
            
               regulas 22. pantu groza šādi:
               
                           a)
                        
                        
                           panta 1. punktu aizstāj ar šādu:
                           “1.   Šīs regulas 21. panta 1. punktā minētajās kontrolēs iekļauj vismaz:
                           
                                       a)
                                    
                                    
                                       1 % ražotāju katrā 12 mēnešu periodā;
                                    
                                 
                                       b)
                                    
                                    
                                       20 % no piena daudzuma, kas deklarēts pēc pielāgošanas attiecīgajam periodam; un
                                    
                                 
                                       c)
                                    
                                    
                                       raksturīgu piena pārvadāšanas paraugu starp atlasītajiem ražotājiem un pircējiem.
                                    
                                 Jo īpaši šā punkta c) apakšpunktā minētās pārvadāšanas kontroles veic, izkraujot piena pārstrādes uzņēmumos.”;
                        
                     
                           b)
                        
                        
                           pievieno jaunu 4. punktu:
                           “4.   Ja, veicot kontroli, kādā reģionā vai reģiona daļā konstatē būtiskus pārkāpumus vai neatbilstības, kompetentā iestāde tajā reģionā vai reģiona daļā divkāršo kontroļu skaitu attiecīgajā 12 mēnešu periodā un nākamajā 12 mēnešu periodā.”
                        
                     
         2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2012. gada 1. aprīļa.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 21. augustā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 94, 31.3.2004., 22. lpp.